rlitschk/wikidir huggingface dataset:
Noordoostpolder is ne Meente in ju Provints Flevolound in do Niederlounde. Emmeloord is n Sit fon ju Meenteferwaltenge. Et häd ne Fläche fon 595,41 km² un deer woonje 46.105 Moanskene (2012). Ap wäästfräisk wäd n Noordoostpolder uk wäil dät Suderleech naamd.
Bor of Borium is n chemisk Element mäd Symbol B un Atomnummer 5. Dät is n swot Metalloid. Borferbiendengen wieren al in dät Oaler bekoand. Die Noome kumt fon dät Arabiske Buraq foar Borax, n Mineroal dät dät wichtichste Arst foar ju Borgewinnenge is. Borax is n Boroat, n Soalt fon Borsuur. Dät Element is deeruut nit so eenfach fräitoumoakjen, deeruum dät deerfoar stäärke Reduktore nöödich sunt, as Magnesium of Aluminium. Dät Element wuud deeruum eerste 1808 fon Sir Humphry Davy, Louis Gay-Lussac un Louis Jacques Thénard deerstoald. Ap disse Wiese wäd dät Bor oawers keetich moaked truch dät Metal. Truch Uutnunnerhoaljen fon fluchtige Halogeniden kon dät Element oawers mäd min Keete deerstoald wäide. Borsuur wäd fuul anwoand in ju Textilindustrie. Borsilikoatgleese sunt technisk gjucht wichtich. In Fjuurwierk rakt Bietouföigenge fon dät Element in amorphe Foarm ne flugge gräine Faawe. Borferbiendengen wäide unnersoacht un anwoand in n breed Spektrum fon biochemiske Seeken, as sukkertruchläitende Membroane, Sensore foar Koolehydroate, Bekampenge fon Arthritis un in ju Neutronetherapie. 10B häd n grooten Wierkengstwäärssnit foar Neutronefang un wäd deeruum uk in ju Atomindustrie anwoand. Borane sunt wäil foarsloain as Raketenfjuurenge, deeruum dät bie dät Ferbaadenjen deerfon ne groote Masse Energie fräi wäd. Bor is
Bielde:Element 6.webm Koolestof is n chemisk element mäd Symbol C un Atomnummer 6. Dät is n Nit-metal, dät in ferskeedene Modifikatione foarkuumen däd. Een deerfon is n faaweloosen Hoolichlaiter, een uuren n swot Hoolichmetal. Koolestof wuud al in ju Foargeskichte äntdäkt un bruukt as Holtkoole, ju der moaked wuud truch organisk Materioal (maasttied Holt) heet tou moakjen in ne Suurstof-äärme Atmosphäre. Dät ängelske carbon is deeruume uk oulat fon dän Latienske Noome Carbonium foar Holtkoole, juust as die Noome fon dän Carbonium-Tiedruum, wieroun dät bilded wuude. Uk Diamante, do der ne uur allotrope Foarm fon Koolestof sunt, sunt siet loang bekoand. Eerst siet eenige Jiertjaande kon me do synthetisk häärstaale. Fullerene, ju trääde allotrope Foarm, wuude in do tachentiger Jiere fon dät 20. Jierhunnert toufällich äntdäkt. Die Koolestof kumt maastens foar in Foarm fon Koolewoaterstoffe, foarallen ju fossile Fjuurenge Äidgas un räie Oulje. Uut räie Oulje wäd in ju petrochemiske Industrie toun Biespil Petroleum, Benzin un Kerosin destillierd un dät tjoont as Gruundloage foar fuul synthetiske Stoffe, as Plastiks. Uur Anweendenge sunt: Dät Isotop 14C (äntdäkt ap n 27. Februoar 1940) wäd anwoand bie Koolestof-14-Datieringe. Graphit is die "striepebildjende" Deel in Bläistikken, waarbie uk noch Kloai touföiged wäd foar Fäästegaid.
Stikstof is n chemisk Element mäd Symbol N un Atomnummer 7. Stikstof is n Nit-Metal uut ju Stikstofgruppe (Gruppe Va). Loose Atome fon dit Element sunt gjucht reaktiv un ferbiende sik fluks mäd uur Stikstofatome. Hierbie wäd maasttied Distikstof bilged (N2 of molekulare Stikstof), wät ju gewöönelke Ärschienengsfoarm fon Stikstof is. Ap Ruumtemperatuur befint N2 sik in Gasfoarm. (Sjuch uk bi molekulare Stikstof). Loose Atome Stikstof wäide uk in statu nascendi naamd. Ferbiendengen fon Stikstof as Salpäiter wieren al in dät Oaler bekoand. Do Alchemiste kaanden Salpäitersüüre unner dän Noome aqua fortis, kräftich Woater. Ju Miskenge fon Salpetersüüre un Soaltsüüre waas bekoand unner dän Noome aqua regia, Köönichswoater, deeruum dät dät instande waas sogoar Gould aptoulöösen. Ju Äntdäkkenge fon dät Element an sik gungt tourääch ap Daniel Rutherford in 1772. Hie naamde dät noxious air, schoadelke Luft, deeruum dät ju Flamme deeroun ärläsket. Uk die seelter Noome Stikstof wiest deerap wai, dät n Fersäiksdiert fersmuurt, wan dät in puuren Stikstof stoald wäd. Uum jusälge Tied studierden uk Carl Wilhelm Scheele, Henry Cavendish un Joseph Priestley Stikstof unner Benaamengen as ferbaadende Luft un dephlogistisierde Luft. Die Latienske Noome foar Stikstof is nitrogenium, do Griechen naamden dät nitron un dät Ägyptiske Woud
Suurstof is n chemisk Element mäd Symbol O un Atomnummer 8. Suurstof is n Nit-Metal uut ju Suurstofgruppe (Gruppe Via). Suurstof kumt as eenpelden Stof foarallen as Disuurstof (O2) in ju Atmosphäre foar. As touhoopestoalden Stof is dät ieuwenso n wiedfersprat Element, deeruum dät aal Woater fon do Ozeoane un aal Silikoate fon ju Äidkoarste Suurstof änthoolde. Gemeeten ätter Gewicht is Suurstof bie wieden dät maast foarkuumende Element in dän moanskelke Köärper: die bestoant foar sowät 65 % uut Suurstof (foarallen in Foarm fon Woater). Suurstof kumt in fräie mono-atomäre Foarm (dät Suurstof-Radikoal O) ap ju Äide bloot foar in do tänne hooge Loagen fon ju Atmosphäre. Sukke loose Atome fon dit Element sunt gjucht reaktiv un ferbiende sik gau mäd uur Stoffe, toun Biespil bie dät Toulääsen fon Woaterstofperoxid H2O2 wol dät 'loose' O-Atom fluks rekombinierje mäd uur O-Atome tou O2. Sukke loose Suurstofatome, do der kuute Tied unner ne Reaktion ne Rulle spielje, wäide uk wäil "naszierden Stof" naamd. Suurstof as Element kumt ap ju Äide maast foar as Disuurstof (O2). Diatomären Suurstof rakt dät in two Foarme, ne stabile ju der Triplett-Suurstof naamd wäd un ne anräägede Toustand (Singulett-Suurstof). Foar ju lääste Foarm jält wät Fergliekboares as
Fluor mäd dät Symbol F un juu Oardnengstoal 9 is n gjucht elektronegativ Element. Holleman-Wiberg: Lehrbuch der Anorganischen Chemie. 102. Auflage, de Gruyter, Berlin 2007, ISBN 978-3-11-017770-1. BGIA GESTIS W. Herzog, M. Messerschmidt, NMR- Spektroskopie für Anwender, VCH, Weinheim, 1995 ISBN 3-527-28690-X.
Neon is n chemisk Element in ju Periodiske Tabelle mäd Symbol Ne un Atomtaal 10. Dät is n faaweloos un bolde inert Edelgas un stroalet n charakteristisken rooden Gloud uut, wan dät in Vakuum-Äntleedengsroore un Neonlaampen bruukt wäd. Dät wäd in Spuuren in ju Luft fuunen. Wällen, Anmäärkengen un Ätterwiesengen: Stoffdatenblatt Neon(verdichtet)
Natrium is n chemisk Element in ju Periodiske Tabelle mäd Symbol Na un Atomtaal 11. Natrium is n wook, woaksoardich, säälwerwiet, reaktiv Metal, wät tou do Alkali-Metalle heert un kumt uurfloudich foar in natüürelke Stoffe (foarallen Halit). Dät is gjucht reaktiv, baadent mäd ne jeele Flamme, wäd in Luft oxidierd un reagiert fäl mäd Woater, Gruund wieruum dät unner Oulje bewoard wäide mout. Wällen, Anmäärkengen un Ätterwiesengen: David R. Lide (ed), CRC Handbook of Chemistry and Physics, 84th Edition, CRC Press, Boca Raton, Florida, 2003.
Magnesium is n chemisk Element in dät Periodensystem mäd dät Symbol Mg un Oardnengstaal fon 12. Magnesium is dät Element mäd ju oachtegrootste Ferspreedenge un uumfoatet ruund 2% fon ju Äidkoarste un dät Element is dät trääde maaste in Löösenge in Seewoater. Dit Äidalkalimetall wäd foarallen as Legierengsmiddel ferwoand, uum Aluminium-Magnesium-Legierengen tou moakjen. Magnesium is n täämelk stäärk, säälwerwiet Lichtmetall (n Träädel as Aluminium), wät an de Luft n bitje mattierd wäd. In Pulwerfoarm wäd dät Metal heet un fangt Fjuur an de Luft un ferbaadent mäd ne wiete Flamme. Dät is stuur, dät Metall in massive Foarm antoustikken,man dät gungt licht, wan dät in tänne Striemele snieden wäd. Wan eenmoal anstikt, is dät stuur tou läskjen, deer dät in bee Stikstof un Koolestof baadenje kon.
Aluminium is n chemisk Element mäd Symbol Al un Atomnummer 13. Dät is n säälwerwiet Metal. Ferbiendengen fon Aluminium wieren al bekoand in dät Oalerdum. So wäd Alun unner Uur bruukt uum Bläidengen tou stiljen. Dät is oawers nit eenfach, dät Metal uut Alun fräi tou moakjen. Aluminium wuud 1807 äntdäkt fon Humphry Davy, die fersoachte dät tou moakjen uut Aluminiumoxid. In dät Jier 1825 moakede Hans Christian Ørsted ne uunsüüwere Foarm fon Aluminium uut Aluminiumchlorid en Kaliumamalgam. Jiereloang waas dät Metal so juur, dät et in Ornamente anwoand wuud, as in ju Kappe uut massiv Aluminium ap dät Washington Monument. Eerst 1886 wuud truch dän Hall-Heroult Prozess ju elektrochemiske Produktion fon dät Metal muugelk in grooten Uumfang. Die Noome is oulat fon latiensk ‘alumen’ (Aluun). (Ap Britisk-Ängelsk hat dät alumínium, man in Amerikoansk-Ängelsk alúminum.) Dät Metal stoant nu n bitjen laanger as n Jierhunnert tou Ferföigenge un in ju Tied häd dät ap stoarmske Wiese ju Waareld ärooberd. Dät is wirtskaftelk n gjucht wichtich Metal. Aluminium is licht (bloot n Träädepaat fon dät Gewicht fon Stäil of Bronze), un mäd 4% Cu 1%Mg 1% Mn 0,5% Si glieke stäark, ferslietfääst un korrosionsbeständich, uutgenuumen Sponnengskorrosion. Dät is n gouden Laiter,
Silicium is n chemisk Element mäd Symbol Si un Atomnummer 14. Dät is n dunkergries Metalloid (Hoolichmetal). Silicium is toueerst 1787 identifizierd fon Antoine Lavoisier. Leeter wuud dät fon Humphry Davy heelden foar ne Ferbiendenge. Eerste 1811 wuud düütelk, dät et sik daach uum n Element honnelde, as Louis Gay-Lussac uunskeen amorph Silicium kreech truch Siliciumtetrafluorid ounbätte touhoope mäd Kalium. In dät Jier 1824 moakede Jöns Jacob Berzelius skeen Silicium mäd jusälge Methode als Lussac bruukte, oawers deerätter dät Produkt moorere Moale uuttouwaasken. Sin Noome tonket Silicium dät Latienske Silex, "Fjuursteen". In 1854 moakede Henri Saint-Claire Deville toun eersten Moal kristallin Silicium, ju twäide allotrope Foarm wieroun Silicium foarkumt. . Dät Hoochtechnologie-Gestrich Silicon Valley in Kalifornien is naamd ätter Silicium, deeruum dät Silicium n wichtigen Gruundstof is foar Hoolichlaitere. Foar Plonten is Silicium gjucht wichtich foar dät Apbauen fon Sälwoogen. Silicium wäd in fuul Twiege fon Industrie ferwond. Siliciumdioxide wäd in Foam fon Sound of Kloai bruukt foar ju Produktion fon fuul Baumaterialien. Man dät rakt noch fuul uur Produkte, wieroun oafte Silicium feroarbaided wäd, as: Computerchips: Do Bau-Elemente fon n Chip wäide fabriksierd ap ne Siliciumskieuwe. Keramik: Siliciumdioxid is Gruundstof fon fuul keramiske Materialien. Stäil: Silicium wäd oafte bruukt
Phosphor is n chemisk Element in ju Periodiske Tabelle mäd Symbol P un Atomtaal 15. Phosphor is n multivalent Nit-Metal fon ju Stikstofgruppe un wäd oafte fuunen in organiske Phosphoatfälsen, as uk in organiske Sällen. Weegen sien hooge Reaktivität wäd däty sieläärge nit in ju fräie uunferbuunene Foarm in ju Natuur fuunen. Dät stroaletn lichten Gloud uut, wan dät an Suurstof blootstoald wäd un kumt foar in ferskeedene allotropiske Foarme. Phophor is n noodweendich Element foar aal lieuwende Organismen. Ju wichtichste kommerzielle Ferweendenge is foar dät Moakjen fon Kunstmjuks. Dät wäd uk ferwoand foar dät Moakjen fon Explosive, Fjuurwierk, Pestizide, Tuskpasta un Waaskmiddele.
Bielde:Coat of arms of Sittard-Geleen.svg Sittard-Geleen is ne Meente in ju Provints Limbuurich in do Niederlounde. Sittard is n Sit fon ju Meenteferwaltenge. Et häd ne Fläche fon 80,62 km² un deer woonje 95.220 Moanskene (2012).
Zundert is ne Meente in ju Provints Noudbrabant in do Niederlounde. Zundert is n Sit fon ju Meenteferwaltenge. Et häd ne Fläche fon 120,75 km² un deer woonje 21.144 Moanskene (2012). Besunners bekoand is ju Meente, uumdät die Moaler Vincent van Gogh deer tou Waareld keemen is.
Noudbrabant (Niederloundsk: Noord-Brabant, Brabantsk: Broabant) is ne Provinz in do Niederlounde. Dät Gebiet fon ju Provinz is 5 082 km² un deer woonje 2 626 000 Moanskene (2023). Haudstääd is 's-Hertogenbosch. Provinz Noudbrabant Statistik fon Noudbrabant
Die Swieuwel is n chemisk Element mäd Symbol S un Atomnummer 16. Dät is n jeel Nitmetal. Al in dät 9. Jierhunnert f.Chr. waas bekoand, dät ne Moangelse fon Swieuwel, Kool un Taar licht in Bround koom un deeruume wuude dät oafte anwoand in n Kriech. In dät 12. Jierhunnert wuud in China dät Schjootpulwer uutfuunen, dät ne Moangelse waas fon Kaliumnitroat, Holtkoole un Swieuwel. In ju Mythologie wuude Swieuwel oafte ferbuunen mäd ju Hälle. Fröiere Alchemiste ferwoanden foar Swieuwel n Symbol dät bestuude uut n Tjokaant mäd deerap n Kjuus. Ärfoarengsmäitich waas bekoand wuuden, dät Swieuwel mäkkelk reagierde mäd Kwäksäälwer. Uum 1774 waas et die Wietenskupper Antoine Lavoisier, die der äntdäkte, dät Swieuwel n chemisk Element waas un neen Ferbiendenge. Die Noome Swieuwel is wäil oulat fon dät indoeuropäiske *suel- „apdienje läite“, "sjoode". In ju chemiske Industrie wäd Swieuwel oafte anwoand as Räistof foar moonigerlai Ferbiendengen. Wichtige Ouniemere fon Swieuwel sunt ju Produktion fon Swieuwelsuure un ju Rubberindustrie, wier dät anwoand wäd foar ju Vulkanisierenge. Uur Anweendengen fon Swieuwel sunt: Räistof foar Kunstmjuks Reduktor in Fjuurwierk Fröier wuude dät uk in Rietstikken bruukt: Swieuwelstikken. In ju Tuunkeräi foar Bekämpenge fon ächten Meeldau ap Siertuchtprodukte un in ju biologiske Fruchtetucht.
Noudhollound (Niederloundsk: Noord-Holland) is ne Provinz in do Niederlounde. Dät Gebiet fon ju Provinz is 4 092 km² un deer woonje 2 953 000 Moanskene (2023). Ju Region Wäästfräislound is däälich n Deel fon Noudhollound. Haudstääd is Haarlem. Provinz Noudhollound Statistik fon Noudhollound
Suudhollound (Niederloundsk: Zuid-Holland) is ne Provinz in do Niederlounde. Dät Gebiet fon ju Provinz is 3 308 km² un deer woonje 3 805 000 Moanskene (2023). Haudstääd is Den Haag. Provinz Suudhollound Statistik fon Suudhollound
Seelound (Niederloundsk: Zeeland, Seeloundsk: Zeêland) is ne Provinz in do Niederlounde. Dät Gebiet fon ju Provinz is 2 933 km² un deer woonje 391 000 Moanskene (2023). Ju Haudstääd is Middelburg. Ju Sproake is Seeloundsk. Provinz Seelound Statistik fon Seelound
Limbuurich (Niederloundsk, Limbuurchsk: Limburg) is ne Provinz in do Niederlounde. Dät Gebiet fon ju Provinz is 2 210 km² un deer woonje 1 128 000 Moanskene (2023). Haudstääd is Maastricht. Provinz Limbuurich Statistik fon Limbuurich
Chlor is n chemisk Element in ju Periodiske Tabelle mäd Symbol Cl un Atomtaal 17. Dät is n Halogen un fint sik in Gruppe 17. Chlorgas is n gräinsk jeel Gas un is twäie swarrer as Luft. Dät häd ne intensiv uunangeneem ferstikjenden Röäk un is gjucht giftich. Dät is n stäärk Oxidations-, Bleek- un Desinfektionsmiddel. In Ferbiendenge mäd Soalt un fuul uur Stoffe is dät alleweegense in de Natuur fertreeden un is dät n lieuwendswichtich Element. Wällen, Anmäärkengen un Ätterwiesengen: Sicherheitsdatenblatt (Air Liquide)
Bergen stoant foar: aan Familiennoome, sjuch Bergen (Familiennoome), Geografiske Objekte in Europa: grattere Stääde in Europa: Bergen (Norwegen), twäidgrootste Stääd fon Norwegen. Mons, Bergen (Wallonien), Haudstääd fon ju belgiske Provinz Hennegau Stääde un Meenten in Düütsklound: Bergen an ju Dumme, Meente in dän Loundkring Lüchow-Dannenbierich, Läichsaksen Bergen ap Rügen, Stääd in dän Loundkring Foarpommern-Rügen, Mecklenbuurich-Foarpommern Bergen (bie Kirn), Meente in dän Loundkring Birkenfäild, Rhienlound-Palts Bergen (Chiemgau), Meente in dän Loundkring Traunstein, Bayern Bergen (Loundkring Celle), Stääd in dän Loundkring Celle, Läichsaksen Bergen (Middelfranken), Meente in dän Loundkring Weißenburg-Gunzenhausen, Bayern Bergen (Vogtlound), Meente in dän Vogtloundkring, Saksen Meente-Deele in Düütsklound: Bergen bie Neuburg, Meentedeel fon ju Stääd Neuburg an ju Donau, Loundkring Neuburg-Schrobenhausen, Bayern Bergen (bie Adorf), Meentedeel fon ju Meente Eichigt, Vogtloundkring, Saksen Bergen (Affing), Deel fon ju Meente Affing, Loundkring Aichach-Friedberg, Bayern Bergen (Altusried), Deel fon dän Määrked Altusried, Loundkring Bupper-Allgäu, Bayern Bergen (Bochum), Deel fon ju Stääd Bochum, Noudrhien-Wäästfoalen Bergen (Elsterheide), Deel fon ju Meente Elsterheide, Loundkring Bautzen, Saksen Bergen (Grabenstätt), Deel fon ju Meente Grabenstätt, Loundkring Traunstein, Bayern Bergen (Losheim an'n See), Deel fon ju Meente Losheim a'n See, Loundkring Merzig-Wadern, Saarlound Bergen (Luckau), Deel fon ju Stääd Luckau, Loundkring Dahme-Spreewoold, Brandenbuurich Bergen (Nußdorf an'n Inn), Deel
17. -- 18. -- 19. -- 20. Jierhunnert -- 21. -- 22. -- 23. Jiere: 1949 - 1950 - 1951 - 1952 - 1953 - 1954 - 1955 - Ätter soogen Jiere wuud dät do Helgoloundere ärlaubed ätter hiere Äilound touräächtoukieren. 6. Februoar: Mäd dän Dood fon hieren Foar Georg VI. wäd Elisabeth II. Köäniginne un Stoatsupperhaud fon't Fereende Köänichriek un uur Lounde fon dän Commonwealth. Ju is tou düsse Tied in Kenia unnerwaiens un ferbrangt ju Noacht in dät Treetops Hotel. 3. November: Foar't twäide Moal wäd die autoritäre Carlos Ibáñez del Campo Präsident fon Chile. 5. Januoar: Uli Hoeneß, düütsken Foutbaal-Spieler, Foutbaal-Funktsjoonäär un Stjuurferbreeker 11. Januoar: Diana Gabaldon, US-amerikoanske Skrieuwerske 23. August: Vicky Leandros, griechiske Sjungerske. 6. Februoar: Georg VI., britisken Köänich 1. Oktober: Rely Jorritsma, Wäästfräisken Dichter un Skrieuwer (tou Waareld keemen in 1905).
Argon is n chemisk Element in ju Periodiske Tabelle mäd Symbol Ar un Atomtaal 18. Argon is dät trääde Edelgas in Gruppe 18 un moaket sowät 1% fon ju Äidatmosphäre uut. Hier is ne Anloage uum mäd Argon Fjuur tou läskjen. Dät is foar ne Server-Koomere, wier dät Läskjen mäd Woater alles fernäile wuud. Dät wäd uk nuumen, uum Ljuchtroore tou fällen. Sicherheitsdatenblatt Argon(verdichtet)
Kalium is n chemisk Element in ju Periodiske Tabelle mäd Symbol K un Atomtaal 19. Dät is n wook, säälwerwiet Akalimetal, dät natüürelk in Ferbiendenge mäd uur Elemente foarkumt in Seewoater un in fuul Mineralien. Dät oxidiert gau an de Luft un is gjucht reaktiv, besunners in Woater, un sien chemiske Oainskuppe sunt gjucht äänelk an do fon Natrium.
Calcium is n chemisk Element in ju Periodiske Tabelle mäd Symbol Ca un Atomtaal 20. Calcium is n wook gries Alkalimetal, wät ferwoand wäd as Reduktionsmiddel bie ju Extraktion fon Zirkonium un Uranium. Dät Element is uk dät füfte oaftest foarkuumende Element in ju Äidkoarste. Dät is foar all lieuwjende Organismen noodweendich un spielt ne wichtige Rulle in ju Physiologie fon do Zellen.
Facebook is ne Website, wier Moanskene sozioale Nätwierke bieldje konnen. Ap n 21. Juli 2010 hiede ju Website 500 Millionen Benutsere waareldwied, as et dät Unnerniemen fermälded häd. Et rakt Facebook in 74 Sproaken, Seeltersk is nit deerbie. Uur Facebook wäd kweeden, dät do deer n uunfluge Politik moakje. Kritikpunkte sunt toun Biespil personalisierte Reklamen, dät oubieldjen un ferkoopjen fon persöönelke Doaten.
Ju Europäiske Haudstääd fon Kultuur (fon 1985 bit 1999 Europäiske Stääd fon Kultuur) is ne Stääd wäkke köärd is truch ju Europäiske Union foar een Kalännerjier. Ju Stääd kricht deermäd ju Muugelkaid uum siksälwen kulturel tou präsentierjen un organisiert deerfoar taalrieke kulturelle Feranstaltengen. Siet 2008 wäd die Tittel Europäiske Haudstääd fon Kultuur toumindest an tou europäiske Stääde ferreeket. Europäiske Stääd fon Kultuur 1985 : Griechenlound - Athene 1986 : Italien - Florenz 1987 : do Niederlounde - Amsterdam 1988 : Düütsklound - Wääst-Berlin 1989 : Frankriek - Paris 1990 : Groot-Britannien - Glasgow 1991 : Irlound - Dublin 1992 : Spanien - Madrid 1993 : Belgien - Antwerpen 1994 : Portugal - Lissabon 1995 : Luxembuurich - Luxembuurich 1996 : Dänemark - Kopenhagen 1997 : Griechenlound - Thessaloniki 1998 : Sweden - Stockholm Europäiske Haudstääd fon Kultuur 1999 : Düütsklound - Weimar 2000 : Frankriek - Avignon, Norwegen - Bergen2, Italien - Bologna, Belgien - Brussel, Finlound - Helsinki, Polen - Krakau, Tschechien - Prag, Ieslound - Reykjavík2, Spanien - Santiago de Compostela 2001 : Portugal - Porto, do Niederlounde - Rotterdam 2002 : Spanien - Salamanca, Belgien Brugge 2003 : Aastriek - Graz 2004 : Frankriek - Lille, Italien
Scandium is n chemisk Element in ju Periodiske Tabelle mäd Symbol Sc un Atomtaal 21. Scandium is n säälwerwiet Uurgongselement un wäd fuunen in säildene Mineroalien in Skandinavien un wäd bietiede touhoope mäd Yttrium un do Lanthaniden as n säilden Äidmetal klassifisierd. Wällen, Anmäärkengen un Ätterwiesengen: Sicherheitsdatenblatt (Acros)
Jutlound is een Hoolichailound in dät Wäästen fon Dänemark. Dät Hoolichailound is uk dät eensige Deel fon Dänemark, dät Deel fon dät europäiske Fäästlound is. Die hoochste Punkt fon dät Hoolichailound is ju Møllehøj (170,86 M.). Tjo fon do fieuw Regionen fon Dänemark - Nordjylland, Midtjylland un Syddanmark - lääse ap dät Hoolichailound. Ju grootste Stääd fon Jutlound is Aarhus.
Bel Kutner a.k.a. Isabel Kutner de Souza (bädden ap dän 27. Mayer 1970 in Rio de Janeiro, Brasilien) is een brasilioanske Film- un Tjooter-Deerstaalerinne. 1987 - Corpo Santo.... Renata Brynner 1989 - Bebê a Bordo.... Laura (jovem) 1991 - Vamp.... Scarlet 1991 - Meu Marido.... Aline 1993 - Olho no Olho.... Julia Grilo 1993 - Sex Appeal.... Carla 1996 - Razão de Viver.... Rosa 1997 - Anjo Mau.... Helena Jordão Ferraz 1999 - Você Decide 1999 - Chiquinha Gonzaga.... Maria Gonzaga do Amaral 2001 - Um Anjo Caiu do Céu.... Lulu 2002 - Desejos de Mulher.... Carol 2002 - Malhação .... Sônia (9ª temporada) 2004 - Começar de Novo.... Marilyn Monteiro (Rita) 2005 - Clara e o Chuveiro do Tempo.... Mariana 2006 - Sítio do Picapau Amarelo.... Flor 2007 - Eterna Magia.... Berta (Roberta Fontes) 2008 - A Favorita.... Amelinha (Amélia Mendonça Gurgel) 2009 - Xuxa Especial de Natal.... Estrela de Belém 2010 - Escrito nas Estrelas.... Drª Virgínia 2011 - Batendo Ponto.... Verinha 2011 - O Astro.... Sílvia 2012 - Gabriela.... Marialva Tavares 2013 - Amor à Vida.... Joana Rangel 1995 - Carlota Joaquina, Princesa do Brazil.... Francisca 2006 - Gatão de Meia Idade.... Martinha As diretora 2007 -
Stefan Wolle (bädden 1950 in Halle/Saale) is n düütsken Historiker. Die heile Welt der Diktatur. Herrschaft und Alltag in der DDR 1971-1989. 3. Auflage. Berlin: Links, 2009. ISBN 978-3-86153-554-6 Stefan Wolle (Perlentaucher) Damals war’s so viel besser!, Die Zeit, Nr. 39, 23. September 2010.
Vanadium is n chemisk Element in ju periodiske Tabelle mäd dät Symbol V un Atomtaal 23. Vanadium is n säilden, wook un smiedboar Element un wäd in Ferbiendenge in wäkke Mineroalien ounträfd un wäd haudseekelk bruukt in ju Häärstaalenge fon wäkke Soarten Legierengen. Wällen, Anmäärkengen un Ätterwiesengen: Sicherheitsdatenblatt (alfa-aesar)
Chrom is 'n chemisk Element in ju periodiske Tabelle mäd dät Symbol Cr un Atomtaal 24. Chrom is n Uurgongsmetall. Chrom is n stäilgries, häd, glansjend Metal wät n hoogen Glans kricht mäd Polierjen, smilt mäd Moite un mäd de Tied Fläkken kricht. Do maast algemeene Oxidationsstappen fon Chrom sunt +2, +3, un +6 mäd +3 as ju maast stabile Stappe. +4 un +5 sunt relativ säilden. Chromferbiendengen mäd ju +6 Oxidationsstappe sunt gjucht kräftige Oxidationsmiddele. Chrom(0) is instabil in Suurstof un produsiert fluks ne tänne Oxydloage, ju der uuntruchläitend is foar Suurstof un so dät unnerlääsende Metal beskutset. Ferweendengen fon Chrom: In ju Metallurgie wäd dät bruukt foar ju Korrosionsbeständegaid un uum n Glans tou reeken: as Bestanddeel fon ne Legierenge, t.B. in Eedelstäil, in eloxierd Aluminium (wierbie ju Uurfläche fon dät Aluminium bouksteeuwelk in Rubin annerd wäd). As Faawesrtof in Faawen. Chrom(III)oxid is n metalpoliermiddel. Chromsoalte wäide ferwoand uum Glääs smaragdgräin tou faawjen. Chrom is dät Element, wät an n Rubin sien roode Faawe rakt un wäd deeruum bruukt uum synthetiske Rubine tou moakjen. As n Katalysator. Chromit wäd ferwoand foar Jootfoarme foar dät Moakjen fon Baksteene. Chromsoalte wäide ferwoand foar ju Leeder-Beräidenge. Kaliumdichromat is n chemisk Reagenz
Mangan is n chemisk Element in ju periodiske Tabelle mäd dät Symbol Mn un Atomtaal 25. Mangan is n grieswiet Metal, wät uutsjucht as Iersen. Et is n häd Metal un is gjucht bros, smilt stuur, man wäd mäkkelk oxidierd. Mangan-Metal wiest ferromagnetiske Oainskuppe ätter ne besunnere Behondlenge. Do maast algemeene Oxidationstaale fon Mangan sunt +2, +3, +4, +6 en +7, man Toustande fon +1 bit +7 wäide wäil fuunen. Mn2+ stoant oafte in Konkurrenz tou Mg2+ in biologiske Systeme. Manganferbiendengen mäd Mangan in ju +7 Oxidationsstappe sunt kräftige Oxidantien. Wällen, Anmäärkengen un Ätterwiesengen: Sicherheitsdatenblatt (alfa-aesar)